Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 4. számú melléklet a 34/2008. (XII. 12.) OKM rendelethez
Paragraph Index: 2311

5. Értékelés, számonkérés Fontos annak megállapítása, hogy ki az, aki önállóan is képes a feladatokat elvégezni, kinek van szüksége segítségre, és milyen szinten. Ezért kiemelt szerepet kap az önellenĘrzés, önértékelés fejlesztése. A hibákat, a tévedéseket a tanulási folyamat részeként kezeljük. A kerettantervben valamennyi témakörnél a módszertani orientációban szerepel az értékelés módja szoros összefüggésben az utána következĘ követelményekkel, mert itt fogalmazódik meg, mi az értékelés tárgya, fókusza. A kerettanterv egy gyakorlati megvalósítását biztosító komplex eszközrendszer készült el a sulNova Kht. keretében lezajlott fejlesztési folyamat során. Ezen dokumentumok (feladatlapok, könyvek, tanári segédletek, eszközök, stb.) moduláris építkezése lehetĘvé teszi az 1–12. évfolyamok bármelyikén való – akár önálló – alkalmazásukat, és biztosítja azon középiskolák számára is a 9. évfolyam matematikai nevelésének megszervezését, ahol a középiskolai tanulmányokat nyelvi évfolyamok szervezésével kezdik. A modulok a tanórai fejlesztéseket (A típus), más mĦveltségterületek által támogatott matematikai kompetenciafejlesztést (B típus) és a tanórán kívüli foglalkozásra tervezett fejlesztést (C típus) jelenítik meg. Az elkészült eszközrendszer részei a tanulói munkafüzetek (eszközmellékletekkel), órákra lebontott tanári útmutatók (módszertani, értékelési javaslatokkal, ajánlásokkal, alternatív eljárások bemutatásával, a szükséges eszközökkel), ezek az anyagok az Interneten megtalálhatók A kerettantervben minden évfolyam végén mellékletben csatoltuk a megfelelĘ témakörökhöz kapcsolódó A és C típusú modullistát, ez segíti a kompetencia fejlesztésén alapuló tanításhoz alkalmas helyi tanterv elkészítését. A mellékletben szerepel a C típusú modulok leírása is. Ez lehet egy a differenciálást szolgáló kiegészítĘ csomag tervezete is, amely részben a felzárkóztatást, részben a tehetséggondozást segíti. A C modulokban elsĘsorban képességfejlesztés folyik gyakran párokban, vagy csoportokban, így a közös tevékenységben való részvétel, az együttmĦködés lesz az értékelés alapja. A tematika több tanulói önellenĘrzésre vonatkozó tesztet, tudásfelmérĘt tartalmaz. Ezek kifejezetten a tanulók önellenĘrzését szolgálják, és nem tekinthetĘk dolgozatnak. 5–6. évfolyamok – alapozó szakasz Ez a szakasz az alsó tagozat közvetlen folytatása. A tananyag jelentĘs részét teszi ki a számolás, mérés témaköre. A természetes számkör fokozatos bĘvítése, a mĦveletek kiterjesztése alapvetĘ fontosságú feladata ennek az idĘszaknak. Miközben ezek a témakörök szerves folytatásai az alsó tagozatos matematikatanításnak, a számolási, mérési feladatok során elĘ is készítik és meg is alapozzák a következĘ években sorra kerülĘ absztraktabb matematikai témaköröket: az algebrát, a transzformációk tanítását, a függvények témakörét, a geometria deduktívabb tárgyalását. A számolási készség fejlesztése mellett ebben az idĘszakban nagy hangsúly van a szövegértés fejlesztésén. Nagyon sok iskolai kudarcnak állhatnak a hátterében ezzel kapcsolatos problémák. Szövegek olvastatása, értelmezése a matematika óráknak is nagyon fontos feladata. Továbbvisszük az alsó tagozaton megkezdett módszereket is. Sok és változatos tapasztalatszerzés, eszközhasználat és játék, a konkréttól az általános felé haladó fogalomépítés jellemzi ezt az idĘszakot. A gyerekek gondolkodása ekkor még elsĘdlegesen induktív. Szívesen keresnek szabályosságokat, mintázatokat, ezek általánosításában is egyre ügyesebbek, bár jobban érdekli Ęket a „hogyan?”, mint a „miért?”. Mindezek ellenére már ebben a korban is szükséges és fontos, hogy lehetĘségeket teremtsünk érvelésekre, vitákra, állítások igazságának alátámasztására, esetleg cáfolatára. Lényeges ez az idĘszak a tanulási szokások kialakítása szempontjából is. A tanítás során kiemelt figyelmet kell fordítanunk a rendszeres próbálkozás, becslés, ellenĘrzés képességének a fejlesztésére, a megoldások elĘretervezésére, és a megoldási menet érthetĘ leírására. Kulcsfontosságú feladata még ennek az idĘszaknak a gyerekek felkészítése a felsĘbb évfolyamokra, a felzárkóztatás, a differenciálás. 2008/177. szám 7–8. évfolyamok – fejlesztĘ szakasz Ez a szakasz már a középiskola közvetlen elĘkészítése. Az itt tárgyalásra kerülĘ anyagok szinte mind folytatódnak a középiskolában is. Ebben a szakaszban már módszeresebben építkezünk, rendszerezzük az korábbi évek tapasztalatait, sok esetben pontos megfogalmazásokat adunk, melyeket a késĘbbiekben már nem kell tovább finomítani. Ennek a szakasznak a legfontosabb feladata az, hogy az algebra, a függvények, a geometria középiskolai tanításához konkrét tapasztalatokra támaszkodó, mélyen megértett és alaposan begyakorolt alapokat hozzunk létre. A hangsúly ezeken a területeken nem a mennyiségen, hanem az elsajátítás minĘségén van. Miközben folytatódik a tevékenységeken, tapasztalatszerzésen keresztül történĘ fogalomépítés, egyre nagyobb hangsúlyt kap a rendszerezés, pontos megfogalmazás, az összefüggések felismerése, a következtetésen alapuló okoskodás. Az ismeretszerzés folyamatában az induktív gondolkodás még mindig vezetĘ szerepet játszik, azonban egyre jelentĘsebb szerepet kapnak a deduktív következtetések. Ennek a szakasznak nagyon fontos feladata még a szociális kompetenciák fejlesztése. Ebben az életkorban is a gyerekek szívesen tevékenykednek, és már hatékonyan tudnak dolgozni csoportmunkában, projekteken. Továbbra is nagyon fontos feladat a differenciálás, aminek össze kell kapcsolódnia a pályaválasztásra való felkészítéssel is.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes